CELEX: 62008FN0092
Language: mt
Date: 2008-11-04 00:00:00
Title: Kawża F-92/08: Rikors ippreżentat fl- 4 ta' Novembru 2008 — Bertolete et vs Il-Kummissjoni

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/75
            
         Rikors ippreżentat fl-4 ta' Novembru 2008 — Bertolete et vs Il-Kummissjoni
   (Kawża F-92/08)
   (2009/C 44/133)
   Lingwa tal-kawża: Il-Franċiż
   Partijiet
   
      Rikorrenti: Marli Bertolete (Woluwé-Saint-Lambert, il-Belġju) u oħrajn (rappreżentant: L. Vogel, avukat)
   
      Konvenuta: Il-Kummissjoni Ewropea
   Suġġett u deskrizzjoni tal-kawża
   L-annullament tad-deċiżjoni li tistabbilixxi kalkolu ġdid tar-remunerazzjonijiet tar-rikorrenti b'implementazzjoni tas-sentenzi mogħtija mit-Tribunal għas-Servizz Pubbliku fil-5 ta' Lulju 2007 fil-Kawżi F-24/06, F-25/06 u F-26/06.
   Talbiet tar-rikorrenti
   
               —
            
            
               jannulla d-deċiżjoni mogħtija mill-awtorità li għandha s-setgħa tikkonkludi kuntratti ta' impjieg, fit-18 ta' Lulju 2008, li permezz tagħha ġew miċħuda l-ilmenti mressqa mir-rikorrenti li jikkontestaw deċiżjoni mogħtija fit-23 ta' Jannar 2008, li stabbilixxiet kalkolu ġdid tar-remunerazzjoni tar-rikorrenti, b'implementazzjoni ta' tliet sentenzi mogħtija mit-Tribunal għas-Servizz Pubbliku Ewropew, abbażi ta' rikors ippreżentat mir-rikorrenti, fil-5 ta' Lulju 2007, u li jikkontestaw ukoll il-multiplikaturi korrettivi li ġew applikati fiha sussegwentement, kif ukoll id-dokumenti ta' remunerazzjoni mogħtija lir-rikorrenti, skont l-imsemmija deċiżjoni tat-23 ta' Jannar 2008, għax-xhur ta' Frar, Marzu u April 2008;
            
         
               —
            
            
               sa fejn huwa neċessarju, jannulla ukoll l-imsemmija deċiżjonijiet, li kontrihom kienu magħmula l-ilmenti tar-rikorrenti;
            
         
               —
            
            
               jikkundanna lill-konvenuta għall-ispejjeż.